બે દિવસ પહેલાં શહેરના અમરાઇવાડી વિસ્તારમાં આવેલા શિવાનંદનગરમાં હથિયારધારી ટોળકી મારવા આવી હોવાના સમાચાર પોલીસ કંટ્રોલરૂમ દ્વારા પીસીઆર વાનને મળતાં તે ઘટનાસ્થળે પહોંચી હતી. જ્યાં કેટલાંક અસામા‌િજક તત્ત્વોએ પીસીઆર વાન ઉપર પથ્થરમારો કર્યો હતો, જેમાં પોલીસે સચીન રાજપૂત સહિત 7 વ્યકિતઓ વિરુદ્ધમાં ગુનો દાખલ કર્યો હતો. આ ઘટનાના પગલે ગઇ કાલે ક્રાઇમ બ્રાંચના તમામ પોલીસ અધિકારીઓની એક બેઠક મળી હતી, જેમાં શહેરની વિવિધ ગેંગને કંટ્રોલમાં કરવા માટેની વ્યૂહરચના ઘડવામાં આવી છે.